

VLADA REPUBLIKE HRVATSKE

Zagreb, 25. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Rade Borić, u vezi s isplatama Hrvatske obrtničke komore |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

KLASA:

URBROJ:

Zagreb,

**PREDSJEDNIKU HRVATSKOGA SABORA**

PREDMET: Zastupničko pitanje Rade Borić, u vezi s isplatama Hrvatske obrtničke komore

- odgovor Vlade

Zastupnica u Hrvatskome saboru, Rada Borić, postavila je, sukladno s člankom 140. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.), zastupničko pitanje u vezi s isplatama Hrvatske obrtničke komore.

Na navedeno zastupničko pitanje Vlada Republike Hrvatske daje sljedeći odgovor:

Predmetno zastupničko pitanje temelji se na zahtjevu upućenom Hrvatskoj obrtničkoj komori za ostvarivanje prava na pristup informacijama.

U predmetu povodom navedenog zahtjeva, Rješenjem Povjerenika za informiranje, KLASA: UP/II-008-07/20-01/1207, URBROJ: 401-01/05-20-1 od 3. studenoga 2020. poništeno je rješenje Hrvatske obrtničke komore broj: 13-434-1912/1-9-2017 od 29. svibnja 2017. i predmet dostavljen prvostupanjskom tijelu na ponovni postupak.

S obzirom na to da je način ostvarivanja prava na pristup informacijama i ponovnu uporabu informacija koje posjeduju tijela javne vlasti, zakonom propisani postupak, korisniku je pristup traženoj informaciji osiguran temeljem Zakona o pravu na pristup informacijama („Narodne novine“, br. 25/13. i 85/15.)

Eventualno potrebna dodatna obrazloženja u vezi s pitanjem zastupnice dat će ministar gospodarstva i održivog razvoja dr. sc. Tomislav Ćorić.

PREDSJEDNIK

mr. sc. Andrej Plenković